PORIJETLO SVIJETA PREMA 
PANTEIZMU I PREMA RAZUMU 


MA pitanja, prema kojima ne možemo biti ravnodušni. Srce 
nam ne da mira, . ako smo lijeni te bismo htjeli ostati u nei- 
zvjesnosti. Neki nutarnji glas, kojemu se ne možemo oglušiti, 





potiče nas, da tražimo odgovor; hrabri nas, kad bismo htjeli sma- 


.laksati; kudi nas, ako smo odbacili nadu, da ćemo naći žuđenu 
istinu. Jedno od najzamašnijih takvih pitanja bez ikakve je sum- 
nje pitanje o porijetlu svijeta. Ne pitamo samo, odakle je zemlja, 
na kojoj prebivamo; sunce, koje nas grije; nego i odakle smo mi 
sami. Nije svejedno, što se na to odgovori. Prema odgovoru na 
ovo pitanje određuje se i zadaća svijeta i naša svrha. 


Što kaže panteizam o porijetlu svijeta? 


Temeljna je nauka panteizma, da je sve Bog; zato se i zove 
panteizam ( ziv == sve, dećc_ = Bog), sveboštvo. Između Boga 
i svijeta panteizam ne priznaje nikakve stvarne razlike, nego kaže, 
da je Bog i svijet jedna te ista stvar. Ipak i panteizam govori o 
postanku svijeta. Zamišlja si to ovako. Postoji samo jedna supstan- 
cija ili stvar, apsolutno ili neograničeno biće. Ovo se razvija ti- 
me, što očituje svoju bit. Očitovanje je doduše vječno i nepreki- 
dno, ali ipak se mogu razlikovati razni đijelovi i stepeni ili momen- 
ti. Pojedini su dijelovi ili pojedine manifestacije i pojavi nešto 
prolazno i vremenito i mnogostruko, a apsolutno biće, koje se 
očituje, vječno je i nepromjenljivo i samo jedno. 

Manifestacije su prema jednim panteistima nešto realno, pre- 
ma drugima samo nešto idealno, Zato se razlikuje realistički i ide- 
alistički panteizam, prema tomu da li zamišlja razvitak Apsolut- 
noga bića kao ontološki ili samo logički proces. Realistički pan- 
teizam naučavao je osobito Baruh de Spinoza (1632 - 1677) u 
svojoj Etici'. Prema njemu sastoji se razvitak neograničene, t. j. 
(po njegovom shvaćanju) neodređene supstancije u tom, da se ona 
sve to više određuje tako, da stiče bez kraja nove načine (modi) 
svojih dvaju svojstava (attributa), naime protege (extensio) i misli 
(cogitatio). Rezultat ove evolucije zove Spinoza »natura natura- 
ta«, a princip ove evolucije »natura naturans«, 


? Ethica ordine geometrico demonstrata. 

Najistaknutiji idealistički panteista je D. V. Fridrih Hegel! 
(1770 - 1831). Svoju nauku tumači osobito u Fenomenologiji“ i 
Enciklopediji". Prema njemu se čitav proces postanka svijeta sa- 
stoji u misaonom određivanju Apsolutno Neodređenoga, a rezul- 
tat je misaona pretstava identičnosti svih opreka u Apsolutnom. 
Čitav se proces od početka do svršetka odigrava u području mi- 
šljenja. Svijet i svaka pojedina stvar u njemu samo je misao misli. 
Razvitak Apsolutnoga obuhvaća troje: poziciju, kontrapoziciju, 
identičnost pozicije i kontrapozicije; drugim riječima; afirmaciju, 
negaciju, negaciju negacije. U prvom momentu daje si Apsolutno 
neku determinaciju. U drugom momentu prelazi na negaciju ove 
determinacije i tako na pojam »drugoga«. Ali jer pojam »drugoga« 
uključuje u sebi pojam »prvoga«, kaošto negacija ne može biti 
bez onoga pozitivnoga, što se negira, zato se Apsolutno u trećem 
momentu postavlja kao identično između biti ovo i biti drugo. Ta- 
ko se Apsolutno razvija u trostrukom smjeru: prema razumskom 
svijetu, stvarajući sve kategorije ili pojmove; prema vanjskom 
svijetu, izlazeći na neki način izvan sebe i razdjeljujući se na mno- 
štvo pojedinih stvari; prema nutarnjem svijetu ili duhu, povraća- 
jući se u sebe i dolazeći napokon do jasne svijesti svoje neogra- 
ničenosti. 

Kakogod bili razni panteistički sistemi među sobom oprečni, 
u tom su svi složni, da svijet postaje samo ra- 


ćzvitkom Apsolutnoga bića ili božanstva, ali ta- 


kvim razvitkom, kojim se ne umnožava broj bića, nego uvijek ostaje 
samo jedno biće ili supstancija. Za naš je problem o porijetlu svi- 
jeta nuzgredno sve, u čemu se panteistički sistemi razilaze. Do- 
voljno nam je, što jednođušno odgovaraju na pitanje, odakle svi- 
jet. Ovaj ćemo njihov odgovor promatrati u svijetlu istine. Naj- 
prije ćemo ispitati, zašto ne možemo prihvatiti panteističkog rje- 
šenja problema o porijetlu svijeta, a onda ćemo dati i utvrditi 
pravo rješenje. 


Zašto svijet nije mogao postati evolucijom božanstva? 


Prije sveća moramo bezuvjetno otkloniti pan- 
teističko mišljenje, da postoji samo jedna sup- 
stancija ili stvar. Ne ću sada govoriti o najkobnijim 
posljedicama panteističkog monizma za moralni poredak. Progla- 
siti, da postoji samo Božanstvo, znači učiniti čovjeka Bogom, da- 
kle nesposobnim za svaki grijeh, svetim.u svakom činu. Ali o 
panteizmu i moralnom redu i oprovrgavanju panteizma iz moral- 
nog nereda, koji iz panteizma nužno slijedi, ne ću sada govoriti. 
Da se panteistički monizam protivi istini, to bjelodano dokazuje 


? Die Phaenomenologie des Geistes (1807), 
5 Enzyklopedie der philos. Wissenschaften (1817). 

svijest, koja nas neodoljivom jasnoćom sili, da priznajemo stvarnu 
razliku između sebe i drugih. Mi vidimo, da nijesmo stvarno iden- 
tični s drugim ljudima, niti sa životinjama niti s bilinama i ruda- 
ma i kamenjem. Nit je ono, što mi upotrebljavamo ili trošimo, ono 
isto, što drugi upotrebljavaju i troše, drukčije bismo svi istodobno 
i sve isto imali i potrošili, svi bismo bili jednako bogati i siromaš- 
ni, Ova je istina tako jasna, te o njoj sumnjaju samo moniste ili 
panteiste. Pa i ovi imaju isto uvjerenje, kaošto mi. To nesumnjivo 
očituje njihov način života i rada. I oni razlikuju sebe od drugih, 
svoja djela od tuđih, pripisuju jednima zasluge, drugima krivicu, 
goje prema jednima prijateljstvo, prema drugima mržnju, jedne 
stvari smatraju potrebnima i korisnima, druge suvišnima i štetni- 
ma. | panteiste proživljavaju strah i nađu, žalost i veselje. Sve bi 
ovo bilo nemoguće, kad panteiste ne bi bili kaošto i mi uvjereni, 
da postoje mnoge i različne stvari, a ne samo jedna, da smo o jed- 
“nima ovisni, o drugima neovisni. U panteističkoj pretpostavci sve 
ovo nema nikakva smisla. S punim dakle pravom možemo ustvr- 
diti, da postoje mnoge različite stvari, koje nijesu među sobom 
identične, iako su među sobom povezane raznim odnosima, tako 
te možemo govoriti o jedinstvu svijeta. 

Za ovaj od tako mnogih i tako različnih 
stvari sastavljeni svijet pitamo kojega je po- 
rijetla i kako je postao. Očito je, da mnoštvo stvari 
nije moglo postati evolucijom jedne te iste stvari, pa uzimali mi 
bilo realističku bilo idealističku evoluciju, kako to zamišljaju pan- 
teiste. Ova potonja uopće ne može nikako doći u obzir, jer je već 
a priori jasno, da logičkim procesom ne mogu postati stvari. Do- 
bro kaže Joh. Reinke“, da apstrakcije ne mogu djelovati. Pitanje 
može biti samo to, da li je mogao svijet postati realističkom ili 
stvarnom evolucijom Božanstva. Odgovor mora biti negativan. 
Pomislimo samo, što znači kazati, da je mnoštvo stvari postalo 
realnom evolucijom jednoga apsolutnoga bića, Božanstva. Kažemo, 
da se neka stvar razvija, ako ona postaje nešto, što prije nije bila 
ili nikako ili ne u tolikoj mjeri, ili ako gubi neki nedostatak bilo 
posve bilo djelomično. Dvoje dakle pripada pojmu evolucije ter 
je zato apsolutno i potrebno, da uzmogne biti evolucija: mora biti | 
razlika između subjekta, koji se razvija, i forme, s obzirom na ko- 
ju se razvija; drugo, bez čega je nemoguće i ono prvo, je ograniče- 
nost subjekta. Ako makar jednoga nema, razvitak je apsolutno 
nemoguć. Esencijalni razvitak uopće je nemoguć, jer je nešto pro- 
tuslovno; morala bi jedna te ista stvar izgubiti svoju bit i dobiti 
drugu, dakle postati ništa i opet nešto. Moguć je samo akcidental- 
ni ili nebitni razvitak. Aristotel, koji je udario temelj naše filozo- 
fije promjene i razvitka, poznaje samo akciđentalnu promjenu, 


* Naturwissenschaft, Weltanschauung, Religion. Freiburg 1925., str. 120: 
»Abstraktionen vermčgen nicht zu wirken.« 

kod koje stvar ostaje bitno ista; kada stvar gubi svoju bit ili je 
dobije, ne govori o promjeni stvari, nego kaže, da ona naprosto 
prestaje biti ili da postaje. O tom sam opširnije raspravljao na 
drugom mjestu". S Aristotelom se u tom slaže i Sv. Toma i uopće 
skolastička filozofija. 

Budući da je bitna promjena nemoguća, ja- 
sno je,da se nijedna stvarne može sama sobom 
bitno promijeniti. Morala bi se sama proizvesti, i zato bi 
morala ujedno već biti i još ne biti, što je očita kontradikcija. Ali 
i akcidentalna promjena nepojmljiva je kod 
one stvari, koja je apsolutno neovisna o sva- 
kom tuđem utjecaju. Da se naime neka stvar može pro- 
mijeniti, mora joj nešto manjkati; a ono, čega stvar sama nema, ne 
može sama sebi dati. Zato vrijedi onaj princip“: »Sve, što se mije- 
nja, mijenja se pod utjecajem drugoga«. Ovaj princip postavio je 
Aristotel u osmoj knjizi svoje fizike ili naravne filozofije", gdje ga 
opširno tumači te njime dokazuje, da mora posljednji uzrok sva- 
koga gibanja ili promjena biti nešto, što se ne mijenja", i to da 
mora biti nešto netjelesno ili duh". Ovaj je princip od Aristotela 
poprimio sv. Toma ter ga upotrijebio kao temelj za svoj prvi dokaz 
Božje egzistencije. Ovaj nam princip daje odgovor i na sadašnje 
pitanje, da li se može ikako, makar samo akcidentalno, promije- 
niti stvar, koja je apsolutno neovisna o svakom tuđem utjecaju. 
Odgovor je negativan. Ako dakle postoji samo jedna stvar, to je 
posvema nepromjenljiva, i zato u njoj nemoguća svaka evolucija. 
Tako je već s te strane neshvatljivo i neprihvatljivo panteističko 
tumačenje, prema kojemu bi svijet postao evolucijom jednoga ap- 
solutnoga bića. Niti mogu spasiti svoje stanovište time, što zami- 
šljaju ono biće kao neograničeno. Pače time pogoršavaju svoju po- 
ziciju, jer padaju u još veću poteškoću i jasniju  kontradikciju, | 
shvačajući ono prvotno biće kao neograničeno, dakle kao savrše- 
no, a ujedno kao manjkavo, dakle ograničeno. Ako li neograniče- 
no uzimaju kao posve neodređeno, bez ikakva savršenstva, bez 
ikakve naravi ili biti, još je jasnije, da se takvo biće ili zapravo 
nebiće ne može razviti, nego ostaje vječito ništavilo. 

Kakogod ideja evolucije bila lijepa i korisna za tumačenje 
mnogih činjenica u svijetu, ne može nam za to služiti, da protuma- 
čimo porijetlo svijeta evolucijom prvotnoga neograničenoga ili ne-: 
određenoga bića. Drugo mora biti rješenje problema. Promatrajmo 
same stvari, da vidimo, što nam one kažu o svome porijetlu, da li 
su prouzrokovane i od koga. ' 





* Sententia Aristotelis de campositione corporum. Zagreb 1928, str. 102.4. 
* »Omne quod movetur, ab alio movetur«. S. theol, 1, 2, 3, 

7 Phys. 8, 5; 256 a 2-3, 

* Phye. 8, 6; 258 b 13-16. - 

* Phys. 8, 10; 267 b 25-26, 

Što nam kažu stvari ovoga svijeta o svome porijetlu? 


Vidimo, da postoje mnoge stvari, kojih biti ne pripada egži- 
stencija: razni ljudi i životinje i biline i rude na zemlji, a na nebu 
bezbrojne zvijezde, Biti čovjeka ne pripada egzistencija, drukčije 
ne bismo mogli zamisliti čovjeka, a da ne mislimo, da postoji. Isto 
vrijedi i za razne životinje i biline i rude i zvijezde i sve razne 


stvari. Pa ipak nam svjedoči na nesumnjiv način svijest, da može- > 


mo zamisliti i čovjeka i sve druge stvari na svijetu, a da ne misli- 
mo, đa postoje. Isto kaže i Sv. Toma'": »Svaka bit ili ono, što ne- 
ka stvar jest, može se razumjeti, a da se ništa ne misli na njezino 
bivanje (esse); mogu naime razumjeti, što je čovjek ili feniks, a 
da ipak ne znam, da li nešta takvo u naravi postoji (an esse ha- 
beat in rerum natura), Očito je dakle, da je opstojanje (esse) ne- 
što drugo nego li bit (essentia) ili ono, što neka stvar jest (quidi- 
tas), osim ako ima koja stvar, koje pojam (quiditas) jest sama nje- 
zina opstojnost (ipsum suum esse). A ova stvar može biti samo 
jedna i prva.« Tako sv. Toma, očito na temelju iskustva i svi- 
jesti. Tamu možemo još dodati, istodobno na temelju iskustva i 
svijesti, da uopće ne možemo kazati, da neka bit egzistira, nego 
samo subjekat ili stvar, koja ima bit, ima ili može imati i egzi- 
stenciju. 

Kada neka stvar uz svoju bit ima i egzi- 
stenciju, nastaje pitanje, zašto ima egzisten- 
ciju a nije bez nje. Ne možemo odgovoriti, da ima zato, 
jer ima. Takav bi odgovor bio prazna tautologija. Nešto samo o- 
pet ustvrditi, ne znači niti protumačiti niti obrazložiti. Pitanje da- 
kle ostaje. Razlog mora biti, zašto ona stvar ima egzistenciju, na- 
mjesto da je bez nje. Samo još ostaje neizvjesno, da li je razlog 
nešto, što je u stvari, ili nešto drugo, Ali prvo je nemoguće, jer 


ne možemo kazati, da stvar zato egzistira, jer ima takvu bit, niti | 


.zato, jer ima neko akcidentalno svojstvo, niti zato jer se sama 
proizvela. Protuslpvlje bi bilo pomisliti, da nešto samo sebe pro- 
izvodi, jer bi moralo zato već egzistirati, da uzmogne proizvesti, 
a ujedno još ne egzistira, da uzmogne biti istom proizvedeno. Niti 
može neko akcidentalno svojstvo biti razlog, jer ovo već prije 
traži egzistenciju bitnoga. Ali ni bit ne može biti razlog egzisten- 
cije, Inače bi postojala svaka stvar, koja ima istu bit, i to uvijek i 
samo takva stvar. Ako Sokrat samo zato postoji, jer je čovjek, 
mora i Platon i svaki drugi, koji je također čovjek, egzistirati, i to 
bez početka i svršetka, jer čovječja bit ne uključuje u sebi ni pro- 
stora ni vremena, nego je neovisna o jednom i drugom. Ako So- 
krat samo zato egzistira, jer je čovjek, ne može egzisfirati, što nije 
čovjek, dakle niti životinja niti bilina niti kamen niti ikakva druga 
stvar osim čovjeka. Isto bi vrijedilo za slučaj, da životinja postoji 


: 19 De ente et essentia, cap. 4. 
eŽivot« 1931. (XIL) Br. 5. 

zato, jer je životinja. Onđa bi samo životinja postojala i to svaka i 
zauvijek, a drugo ne bi nikad moglo doći do egzistencije. Pa opet 
egzistiraju tolike vrste stvari, koje imaju različitu bit, a one, koje 
imaju. istu bit, niti postoje sve niti uvijek. Iz ovoga jasno razabi- 
remo, da nijedna od ovih stvari ne egzistira zato, jer ima takvu 
bit. Općenito moramo kazati, da nijedna stvar, koje 
pojmu ne pripada egzistencija, nema dovolj- 
nog razloga svoje egzistencije u svojoj biti 
Mora dakle razlog, zašto ipak egzistira, biti neka druga stvar, a 
ova se zove uzrok one prve, 


Da li može svaka stvar biti prouzrokovana? 


Jasno je, da uzrok ne može biti ovisan o svome učinku, Ali 
zato, da neka stvar može biti uzrok, ne traži se, da sama ne smi- 
je imati uzroka. Ipak ne može svaki uzrok opet imati svoj uzrok, 
nego mora biti neko Biće, koje je uzrok drugima bićima, a samo 
nema uzroka, Aristotelov: »Prvi nepokretni Pokretač«, Lako će- 

“mo to uvidjeti, ako promotrimo, što bi slijedilo iz protivne pret- 
postavke. Ako bismo kazali, da je svako biće prouzrokovano, a 
nijedno bez uzroka, morali bismo dosljedno priznati, ili da je neko 
biće uzrok samoga sebe, ili da je niz uzroka i učinaka neizmjeran. 
Oboje je nemoguće. Prvo je nemoguće, jer je protuslovlje, sma- 
trati nešto učinkom samoga sebe; moralo bi nešto ujedno već bi- 
ti i još ne biti. Sv, Toma kaže kratko i odrešito"': »Tako bi neka 
stvar bila uzrok same sebe (causa sui ipsius) i neka stvar bi se 
sama proizvela (seipsam in esse produceret), što je nemoguće,« A 
drugo je nemoguće, jer bi onaj niz samih učinaka morao biti pre- 
ma pretpostavci beskrajan, a ujedno sadašnjim posljednjim učin- 
kom dokrajčen. Osim toga je protuslovlje u tom, da bi svaki član 
neizmjernoga niza imao uzrok, a svi zajedno ipak ne bi imali. Ako 
je svaki član neizmjernog niza proizveden od nekoga drugoga 
pređašnjeća uzroka, mora biti i onaj, koji je o& sadašnjega učinka 
neizmjerno udaljen, a uzrok ovoga mora biti izvan onoga niza, 
dakle neko neprouzrokovano biće. : 

Mora dakle egzistirati neprouzrokovani uzrok, koji ima ra- 
zlog svoje egzistencije u svojoj biti. Zato pojmu i definiciji ovoga 
prvoga uzroka pripada egzistencija, dakle i individualnost. Iz ovo- 
ga slijedi, da se ne može apstrahirati bit prvoga uzroka od njego- 
ve egzistencije i individualnosti, niti se može zamisliti kao jedan 
od mnogih, nego samo jedan. Kratko je to Aristotel izrazio rije- 
čima**: »Jedan je dakle i prema pojmu i prema 


31 De ente et essentia, cap. 4. 
*7 Met, 12, 8; 1074 a 36. 37:Ev čoa xal A6yo xai čoaBuo rd zedrov 
uuwodv Gxivmrov čv. ' 

broju Prvi nepokretni Pokretač« A Sv. Toma'': 
»Takva stvar, koja je svoja opstojnost (suum 
esse), ne može biti nego samo jedna« Budući da 
svaka stvar osim prvoga uzroka ima svoju egzistenciju od prvoga 
uzroka, a ovaj je sam jeđan, imaju sve stvari čitavog svijeta, ka- 
kvegod bile, svoj izvor u istom prauzroku, koji nema uzroka. Nje- 
mu imaju da zahvale sve, što jesu i što imaju, Zato mora Uzrok 
svih stvari imati svako savršenstvo bez ikakva nesavršenstva. 
Ovo se biće zove Bog. Od njega potječe čitav svijet i vidljivi ili 
sjetilima pristupačni i nevidljivi, koji se može spoznati samo ra- 
zumom. i 
Ovo je porijetlo svijeta u svijetlu prave filozofije ili doka- 

zane istine. Ovo rješenje problema zadovoljava naš razum, dok je 
panteističko shvaćanje o porijetlu svijeta puno protuslovlja i zato 
nemoguće i neprihvatljivo. 

aše je rješenje problema o porijetlu svijeta neovisno o pi- 
tanju, kako mi možemo iz iskustva dokazati realnu vrijednost 
pojma uzročnost i kauzalnog principa. Dokazali smo, da su 
sve stvari, koje sačinjavaju svijet, od Boga 
proizvedene. Služili smo se pri tom kauza! 
nim principom, ali u onoj najopćenitijoj formi,. 
koja apstrahira od počimanjai promatra samo 
kontingentnost bića, t, j. da bića ne uključuju u svom 
pojmu egzistenciju. »Svako biće, koje u svojoj biti ili u svome poj- 
mu ne uključuje egzistenciju, je prouzrokovano«, to je naš kau- 
zalni princip, O problemu kawzalnog principa i njegovom rješava- 
nju raspravljao sam već u »Životu«“* te nije nužno opetovati, što 
sam onda kazao. Samo upozoravam na neka djela i rasprave, koje 
su međutim izašle, U velikom djelu izdanom prigodom šezdeset- 
godišnjice Josipa Geysera podao je L. Faulhaber'" pregled o sa- 
dašnjem stanju kauzalnog problema. L. Fuetscher!'* posvetio je u 
svom djelu o prvim principima bivanja i mišljenja blizu 70 stranica 
kauzalnom principu. H. Straubinger"" napisao je dva članka o evi- 
denciji kauzalnog principa. Jos. Mausbach'* posvetio je u I. sve- 
sku svoga divnoga djela o Božjoj egzistenciji i naravi osobitu pa- 
žnju kauzalnom principu. 

er mi upotrebljavamo kauzalni princip u onoj najopćeniti- 
joj formi »Što ne uključuje egzistencije u svojoj biti, to je prouz- 
rokovano«, ne treba nam se nikako obazirati na Hume-ove pri- 
nm jer se tiču samo kauzalnosti drugih uzroka, a ne samoga 

oga. 





18 De ente et essentia, cap. 4, 34 Život. 1929, 134 - 41, 337 - 46. 
15 Philosophia perennis. Regensburg 1930, str. 441 +31, 

18 Die ersten Seins - und. Denkprinzipien. Innsbruck 1930, 144 - 211. 

37 Philos, Jahrbuch 1930, 1-17; 1931, 25-40, 

15 Dasein und Wesen Goties. Miinster 1930. 1, sv, 76-127; 230.8. 

212 PODRIJETLO SVIJETA PREMA PANTEIZMU I RAZUMU 
Da li je svijet prema filozofiji od Boga stvoren? 


Pitanje je ovo, da li iz naših filozofskih razloga slijedi, đa je 
svijet od Boga stvoren u strogom smislu, t. j. iz ništa, ili samo u 
. širem smislu, t. j. iz nečega, iz neke materije. Odgovaram odlučno, 
da naši razlozi dokazuju stvorenje svijeta u strogom smislu. Makar 
mi predpostavljali, da je svaka stvar od Boga proizvedena iz neke 
materije, kaošto je to naučavao židovski filozot Salomon Ibn Gebi- 
rol ili Avicebron (oko 1020 - 1070) u svom djelu »Vrelo života«, 
ipak bi morala i ona biti od Boga, jer ne uključuje u svojoj biti 
egzistenciju. Ali ne smijemo misliti, da je Bog najprije stvorio sa- 
mu materiju bez ikakve forme, nego čitavu stvar, koja se sastoji 
od materije i forme. To je mišljenje i sv. Tome", gdje pita, da li 
je t. z. »prva materija« stvorena. 

Ovaj je svijet od Boga stvoren u strogom 
smislu ove riječi, to nam jasno kaže nesamo 
vjera, nego i razum ili filozofija. O tom oni veliki 
kršćanski mislioci, na kojima počiva naša kultura, nijesu nikad 
sumnjali, pa ni oni, koji su mislili, da bi svijet mogao biti vječan, 
i da samo iz objave znađemo, da svijet nije vječan, Zato se ova 
dva pitanja, da li je svijet stvoren, i da li je 
vječan ne smiju zamijeniti. Nama je to jasno. Da li 
su ovu razliku poznali i stari grčki filozofi, teško je kazati. Obič- 
no se niječe. Ipak je nastojao protivno dokazati .R. Jolivet? op- 
širnom i dubokom studijom o Aristotelu (Aristote et la notion de 
crćation). Ali makar i Aristotel s drugim velikim filozofima ne bi 
bio spoznao stvorenje iz ništa, mi smo sigurno dokazali, da svijet 
nije postao evolucijom jednoga apsulutnoga bića bilo realnom bilo 
idealističkom ili logičkom, nego da je od Boga stvoren. 

Iz toga nužno slijedi, da svijet nije stvarno iden- 
tičan s Bogom, Nije to sramota nego čast za 
nasi za čitav svijet. Nije sramota, što nijesmo identični 
s Bogom, jer bi to bilo protuslovlje. Niti je za kamen poniženje, 
što nije bilina, niti za bilinu, što nije životinja, niti za čovjeka, što 
nije Bog. Istina je, da mi nijesmo sami od sebe, nego da smo od 
Boga. Kaže psalmistaž': »On nas je stvorio, a ne mi sami sebe.« 
To je za nas i za čitav svijet i najveća čast. Što je veće dostojan- 
stvo roditelja, to veća je i čast djece. Kolika je dakle naša čast, 
što je naš Stvoritelj i Otac sam neizmjerno veliki i silni i dobri i 
ljubezni Bog! Njegovi smo mi i s nama čitav svijet. Dobro je i za 
nas i za čitav svijet, što pripadamo njemu kao njegovi stvorovi. 
O tom ćemo se lako uvjeriti, ako promotrimo, što stvorenje prima 
od svoga Stvoritelja. F.Šanc D.L 


1? S. theoL 1, 44, 2. 
29 Revue des sciences philos, et thćol, 1930, 5-51; 209 - 36 
21 Pa. 99, 3. 





